Nes in die modewêreld wissel skoonheidsneigings ook van jaar tot jaar. Hier is ’n paar riglyne om in gedagte te hou wanneer jy dié jaar tob oor wat jy met jou hare, grimering en naels kan doen.
REGUIT PONIESTERT Ons is dol oor dié haarstyl omdat dit deftig lyk en nie asof jy ’n skoolkind is nie. As jou hare nie lank genoeg is nie, kan jy dit agtertoe kam en ’n vals poniestert vassteek.
NAELKUNS Meer is meer wat oordadige naelkuns betref. Versier naels wat klaar geverf is met rynstene, naelkuns, plakkers en blinkers. LAE Skep kleurblok- of monochrome lae op kort, vierkantige naels vir ’n voorkoms wat aan die 1980’s herinner.
Teikenmaskers Die nuwe neiging is om nie meer een masker oor jou hele gesig aan te wend nie, maar ’n masker vir elke verskillende probleem aan jou gesig.
Die minimale grimeervoorkoms is hier om te bly. Voeg ’n tikkie blinkigheid op al die regte plekke by vir ’n douvars voorkoms.